《游溪》
宋代·宋之源

不因党论到元符，安得溪山着一儒。
时有诎伸须直道，天开灵杰岂归愚。
泉疏阴润诗馀派，手拓苍崖节转孤。
自送江西仙袂远，神游应过此间无。

作者简介：（?—1221）成都双流人，字积之，改字深之。宋若水子。从朱熹学。以父任入官。为龙游令。宁宗开禧二年，吴曦降金，辞官去。曦平，进秩知什邡县。累迁知雅州，因抚夷有功，进知嘉定府，卒于官。